คืออยากรู้ว่าประจำเดือนไม่มา1เดือน เเล้วซื้อที่ตรวจมาตรวจเเล้วขึ้้น1ขีดC จะท้องไหม เเต่กินยาคุมกำเนิดมาตั้งเเต่มีเพศสัมพันธุ์ตั้งเเต่วันเเรกที่มีเพศสัมพันธุ์ค่ะ
สวัสดีค่ะ หากตรวจหาการตั้งครรภ์อย่างถูกต้องแล้ว พบขึ้นเพียง 1 ขีดที่ตัว C ก็แสดงว่าไม่ได้มีการตั้งครรภ์เกิดขึ้นค่ะ ดังนั้น การที่ประจำเดือนยังไม่มา อาจเกิดจาก- ยังทานยาคุมกำเนิดไม่ครบ 21 เม็ด เพราะโดยปกติ หากเป็นยาคุมชนิด 21 เม็ด ก็ต้องทานยาให้ครบ 21 เม็ดก่อน แล้วเว้นระยะไป 7 วัน ซึ่งประจำเดือนก็มักจะมาเมื่อเว้นไปได้ 2-4 วันค่ะ- ยังทานยาคุมกำเนิดไม่ครบ 28 เม็ด เพราะโดยปกติ หากเป็นยาคุมชนิด 21 เม็ด ประจำเดือนก็มักจะมาเมื่อทานถึงเม็ดที่ 23-26 ค่ะ- หากทานยาครบ 21 เม็ด และเว้นระยะไปครบ 7 วันแล้ว หรือทานยาครบ 28 เม็ดแล้ว ยังไม่มีประจำเดือนมา ก็อาจเกิดจากผลของฮอร์โมนจากยา ที่ไปทำให้เยื่อบุโพรงมดลูกฝ่อบางลง จึงไม่มีประจำเดือนมา โดยเฉพาะหากเป็นยาคุมชนิดที่มีฮอร์โมนต่ำ- ทานยาคุมกำเนิดผิด คือทานชนิด 21 เม็ด เมื่อทานครบแล้ว ไม่ได้เว้นระยะไป 7 วัน แต่ได้เริ่มทานยาแผงใหม่เลย ก็ย่อมจะไม่มีประจำเดือนมาค่ะให้ลองพิจารณาว่า สาเหตุเป็นไปตามข้อใดดังข้างต้นค่ะ หากไม่แน่ใจ ก็ควรไปพบแพทย์เพื่อหาสาเหตุค่ะทั้งนี้แล้ว โดยปกติ เมื่อเริ่มทานยาคุมกำเนิด หากไม่ได้ทานภายใน 1-5 วัน นับจากวันแรกที่มีประจำเดือนมา ก็ต้องทานต่อเนื่องไปอย่างน้อย 7 วันก่อน จึงจะมีเพศสัมพันธ์ได้ เพื่อให้ยาได้เริ่มออกฤทธิ์ก่อนค่ะ